บาทเปิด 33.43 บาทต่อดอลลาร์ อ่อนค่า
เงินบาทเปิด 33.43 บาทต่อดอลลาร์ อ่อนค่าหลังดอลลาร์แข็งค่า กังวลเฟดเร่งลด QE-ขึ้นดอกเบี้ย หลัง ตัวเลขดัชนีราคาผู้ผลิตพุ่ง
15 ธ.ค. 2564

นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ 33.43 บาท/ดอลลาร์ ปรับตัวอ่อนค่าจาก ปิดตลาดเย็นวานนี้ที่ระดับ 33.39 บาท/ดอลลาร์ เนื่องจากดอลลาร์แข็งค่าเมื่อเทียบกับเงินยูโร หลังตัวเลขดัชนีราคาผู้ผลิต (PPI) ออกมาสูงเกินคาด ทำให้ตลาดกังวลเรื่องธนาคารกลางสหรัฐ (เฟด) จะปรับลดวงเงิน QE เพิ่มมากขึ้น พร้อมทั้งส่งสัญญาณปรับขึ้นดอกเบี้ยเร็วขึ้น"บาทอ่อนค่าจากเย็นวานนี้ แต่ยังทรงตัวนิ่งๆ ตลาดกลับมากังวลเรื่องเฟดปรับลด QE และขึ้นดอกเบี้ยเร็วขึ้น หลังตัวเลข ดัชนี PPI ออกมาสูงเกินคาด" นักบริหารเงิน กล่าวนักบริหารเงิน ประเมินกรอบการเคลื่อนไหวของเงินบาทในวันนี้ไว้ที่ 33.30 - 33.50 บาท/ดอลลาร์ โดยปัจจัยที่ต้อง ติดตาม ได้แก่ ผลประชุมเฟด, ทิศทางของเงินทุนต่างประเทศจากผู้ค้าทองคำหลังราคาทองในตลาดโลกปรับตัวลดลง 15.9 ดอลลาร์/ออนซ์